Vinzenz Chiavacci

Vinzenz Chiavacci (* 15. Juni 1847 in Wean; † 2. Februar 1916 eb'ndå) woa'r a östarreichischa Zeidungsredaktöa, Feuilletonist und Schriftstölla.

 Leb'n 
In Vinzenz Chiavacci sei Voda woa'r a italienischa Pfeif'nschnitza. Aug'faungt håt da Vinzenz ois Eis'nbauhnbeaumta und åb 1887 håt a daunn nua meah ois Redaktea und Schriftstölla g'oawat. Ea woa aug'stöit beim Neuen Wiener Tagblatt, wo'r a Schriftleita g'wes'n is, bei da Oesterreichischen Volks-Zeitung und åb 1896 ois Heausgewa bei de Wiener Bilder, des woa'r a illustriat's Woch'nbladl. In da Freimauralosch' Zukunft in Wean is da Chiavacci Mitglied g'wes'n.

Berühmt is da Chiavacci duach seine Kuazg'schicht'n in vaschiedane Zeidungan wua'n. Füa de G'schicht'n håt a de uaweana Figua'n vom „Herrn Adabei“a dabei = östarreichisch füa'r an, dea wo üwaroi sei Nås'n einesteckt, a G'schaft'lhuawa und von da „Frau Sopherl vom Naschmarkt“, zwaa echte Weana Typ'n, eafund'n. Da „Herr Adabei“ ist dabei ana, dea wo zu oi'n und zu jed'n wås zum Red'n håt und üwa ollas raunz'n tuat. Üwa de „Frau Sopherl“ håt da Chiavacci joahrelaung jede Woch'n in da Österreichischen Volkszeitung a Feuilleton g'schrieb'n und zwoa'r unta de Tit'ln „Eine die's versteht“ und „Die Bezirkstratschn“. Späta håt da Chiavacci seine weanarisch'n Skizz'n ois Biach'ln z'saummg'fåsst und aussadem an Roman g'schriebn. Da Chiavacci woa guat bekaunnt mit aniche zeitgenössisch'n Schriftstöllakolleg'n, mit'n Ludwig Anzengruber und in Karl Schönherr, b'sundas owa mit'n Ludwig Ganghofer, mit dem a de Weak' vom Johann Nestroy neich aussegeb'n håt.Vinzenz Chiavacci/Ludwig Ganghofer: Nestroys Gesammelte Werke. Bonz Verlag, Stuttgart 1890 Seine Bühnanstückln san boid wieda vagess'n g'wes'n, beispüisweis Der Flüchtling, a Beoawatung von eahm und vom Ganghofer vom Nestroy sein Der alte Mann mit der jungen Frau.

Nåch sein Tod håt de Witwe Malvine Chiavacci in Karl Schönherr g'heirat'.

Nåch eahm is 1925 de Chiavaccigasse in Wien-Margareten benaunnt wua'n, de's sei 1976 owa nimma gibt. Se woa zwisch'n in Magaretngiatl und da Simbrunnanfödgassn. Seit 1926 håt da Chiavacci a Eah'ngråb auf'n Wiener Zentralfriedhof (Gruppe 0, Reihe 1, Nummer 77).

 Weaksvazeichnis (auszugsweis') 
 Aus dem Kleinleben der Großstadt, Humoresken, 1886
 Einer vom alten Schlag, Volksstück, 1886
 Wiener vom Grund, Humoresken, 1887
 Bei uns z´Haus, Humoresken, Wien 1888
 Wo die alten Häuser stehen, Humoresken, 1890
 Klein-Bürger von Groß-Wien, Humoresken, 1892
 Einer von der Burgmusik, Poss'n, Easchtaufführung 1892
 Der letzte Kreuzer, Posse, 1893
 Wiener Typen, Humoresken, 1893
 Eine, die's versteht, 1896 
 Der Weltuntergang. Eine Phantasie aus dem Jahre 1900, 1897. ISBN 978-3-86444-468-5 (Nåchdruck 2011).
 Seltsame Reisen des Herrn Adabei, 1908
 Aus kleinen Fenstern. Skizz'n aus'n Weana Voiksleb'n, 1914
 Aus der stillen Zeit, Weana Roman aus de fuffz'ga Joahr vom vuarich'n Joahrhundat, 1914

 Literadur 


 Felix Czeike (Hrsg.): Chiavacci Vinzenz. In: Historisches Lexikon Wien. Band 1, Kremayr & Scheriau, Wien 1992, ISBN 3-218-00543-4, S. 566 (Digitalisat ).

 im Netz 




 Beleg 

Kategorie:Autor
Kategorie:Literatur (19. Jahrhundert)
Kategorie:Literatur (20. Jahrhundert)
Kategorie:Literatur (Deutsch)
Kategorie:Literatur (Österreich)
Kategorie:Herausgeber
Kategorie:Erzählung
Kategorie:Roman, Epik
Kategorie:Drama
Kategorie:Johann Nestroy
Kategorie:Freimaurer (19. Jahrhundert)
Kategorie:Geboren 1847
Kategorie:Gestorben 1916
Kategorie:Mann